Падаваць працы на конкурс могуць самі журналісты, а таксама рэдакцыі. Часцяком калегі вагаюцца (праз сціпласць альбо праз няўпэўненасць у сабе) ці дасылаць свае тэксты для ацэнкі журы. Старшыня журы “Вольнага слова” Юрась Карманаў заклікае калегаў па журналісцкім цэхе скарыстаць конкурс менавіта для ацэнкі сваіх асабістых дасягненняў за 2014 год і адкінуць сціпласць у бок. Спадар Карманаў робіць акцэнт на тым, што конкурс “Вольнае слова” ацэньвае не журналіста, а журналісцкі тэкст.